CELEX: C2007/235/46
Language: mt
Date: 2007-10-06 00:00:00
Title: Kawża T-313/07: Rikors ippreżentat fis- 16 ta' Awwissu 2007 — Cemex UK Cement vs Il-Kummissjoni

6.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 235/25
            
         Rikors ippreżentat fis-16 ta' Awwissu 2007 — Cemex UK Cement vs Il-Kummissjoni
   (Kawża T-313/07)
   (2007/C 235/46)
   Lingwa tal-kawża: l-Ingliż
   Partijiet
   
      Rikorrenti: Cemex UK Cement Ltd (Thorpe, Ir-Renju Unit) (rappreżentanti: S. Tromans, C. Thomann, avukati, D. Wyatt QC u S. Taylor, Solicitor)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-Deċiżjoni tal-Kummissjoni tat-12 ta' Ġunju 2007, innotifikata lir-rikorrenti, u irċevuta fil-21 ta' Ġunju 2007, li tiċħad l-ilment magħmul minn Cemex UK Cement Limited dwar il-pjan nazzjonali ta' l-allokazzjonijiet għall-allokazzjoni ta' kwoti ta' emissjoni ta' gassijiet serra nnotifikati mir-Renju Unit skond id-Direttiva 2003/87/KE tal-Parlament Ewropew u tal-Kunsill;
            
         
               —
            
            
               tordna lill-Kummissjoni tbati l-ispejjeż tar-rikorrenti.
            
         Motivi u argumenti prinċipali
   Dan ir-rikors ifittex li jikseb l-annullament ta' deċiżjoni tal-Kummissjoni li tinsab f'ittra ddatata 12 ta' Ġunju 2007 u rċevuta mir-rikorrenti fil-21 ta' Ġunju 2007, li tiċħad ilment imressaq mir-rikorrenti dwar il-pjan nazzjonali ta' l-allokazzjonijiet għall-Fażi II ta' l-Iskema għall-Iskambju ta' Emissjonijiet ta' l-UE nnotifikata mir-Renju Unit skond id-Direttiva 2003/87/KE (1) tal-Parlament Ewropew u tal-Kunsill.
   Ir-rikorrenti ressqet ilment quddiem il-Kummissjoni Ewropea li t-tnaqqis ta' kwoti taħt dan l-aħħar pjan nazzjonali ta' l-allokazzjonijiet, fir-rigward ta' l-impjant tar-rikorrenti f'Rugby, flimkien ma' l-allokazzjoni żejda riżultanti fir-rigward ta' stallazzjonijiet imħaddma mill-kompetituri tar-rikorrenti, kienu jammontaw għal għajnuna mill-Istat illegali, li allegatament:
   
               (a)
            
            
               tiddiskrimina illegalment kontra l-impjant ta' Rugby billi tonqos milli tieħu biżżejjed in kunsiderazzjoni l-perijodu intiż sabiex l-imsemmi impjant jibda jaħdem, u billi tibbaża l-allokazzjoni lill-impjant fuq perijodu ta' emissjonijiet li l-awtoritajiet tar-Renju Unit kienu jafu li ma kienx rappreżentattiv;
            
         
               (b)
            
            
               timpedixxi d-dritt ta' stabbiliment tal-kumpannija prinċipali tar-rikorrenti, Cemex Espana SA.
            
         Ir-rikorrenti tikkontendi wkoll li l-Kummissjoni żbaljat meta ddeċidiet li ebda għajnuna inkompatibbli ma kienet tirriżulta mir-“Regola ta' l-Ewwel Sena” u għaldaqstant żbaljat meta rrifjutat li tibda proċedimenti taħt l-Artikolu 88(2) KE. F'dan is-sens, ir-rikorrenti ssostni li l-Kummissjoni żbaljat meta kkonkludiet li l-metodoloġija għall-allokazzjonijiet ta' kwoti applikata mir-Renju Unit għall-impjant ta' Rugby ma kinitx diskriminatorja u kienet konsistenti mal-linji giwda tal-Kummissjoni.
   
      (1)  Id-Direttiva 2003/87/KE tal-Parlament Ewropew u tal-Kunsill li tistabbilixxi skema għall-iskambju ta' kwoti ta' emissjonijiet ta' gassijiet serra ġewwa l-Komunità u li temenda d-Direttiva 96/61/KE (ĠU L 275, p. 32).